શિલ્પા શેટ્ટી . એમ તો બૉલીવુડ અભિનેત્રી છે , પરંતુ હાલમાં તેઓ સૌથી વધારે આઈપીએલ અંગે ચર્ચામાં છે . રાજસ્થાન રૉયલ્સના માલિક શિલ્પા શેટ્ટી તથા તેમના પતિ રાજ કુન્દ્રા હાલ આઈપીએલમાં સટ્ટાના વિવાદમાં સપડાયાં છે . આજે શિલ્પા શેટ્ટીનો 38મો જન્મ દિવસ છે . આ વિવાદ અને મુશ્કેલીના પગલે કદાચ શિલ્પા અનુભવતાં હશે કે આ વખતે સૌથી ખરાબ જન્મ દિવસ છે તેમનો , તો શિલ્પાના ફૅન્સને આપણે પ્રાર્થના કરીએ કે તેઓ શિલ્પાને વધુમાં વધુ શુભેચ્છાઓ પાઠવે , કારણ કે આ વખતે તેમને શુભેચ્છાઓની સૌથી વધારે જરૂર છે . શિલ્પા શેટ્ટીનો જન્મ 8મી જૂન , 1975ના રોજ કર્ણાટકના મૅંગલોર ખાતે થયો હતો . તેમણે બૉલીવુડમાં પોતાના કૅરિયરની શરુઆત શાહરુખ ખાન સાથે બીઝગર ફિલ્મ દ્વારા કરી હતી . જોકે આ ફિલ્મમાં શાહરુખના હીરોઇન કાજોલ હતાં અને શિલ્પા શેટ્ટી સાઇડ રોલમાં હતાં , પરંતુ પ્રથમ જ ફિલ્મ હિટ થતાં અને તેમાં પણ શિલ્પાનું નાનકડા રોલમાં પણ શાનદાર પરફૉર્મન્સ તેમના માટે પણ ફળદાયી નિવડ્યું . તે પછી શિલ્પા શેટ્ટી પણ બૉલીવુડમાં ચાલી ગયાં . જોકે બાઝીગર બાદ શિલ્પા શેટ્ટીએ અનેક ફિલ્મોમાં કામ કર્યું , પરંતુ તેમાં ખાસ મહત્વની અને સફળ રહેલી ફિલ્મો ગણીગાંઠી જ છે . તેમાં અક્ષય કુમાર સાથેની મૈં ખિલાડી તૂ અનાડી તથા સુનીલ શેટ્ટી - અક્ષય કુમાર સાથેની ધડકન ફિલ્મનો સમાવેશ થાય છે . બૉલીવુડમાં જ્યારે શિલ્પાનું કૅરિયર ડગમગાવા લાગ્યું , તો તેમણે અન્ય પ્રવૃત્તિઓમાં પણ રસ લેવા માંડ્યું અને હાલ તો છેલ્લા 6 વરસથી તેઓ આઈપીએલ ટૂર્નામેંટના કારણે ચર્ચામાં રહેતા આવ્યાં છે . જોકે પાંચ વરસમાં તો તેઓ પોતાની ટીમ રાજસ્થાન રૉયલ્સની હાર - જીત ઉપર જ ચર્ચામાં આવતા હતાં , પરંતુ આઈપીએલ 6 સ્પૉટ ફિક્સિંગ અને સટ્ટાબાજીના કારણે વગોવાયું અને છેલ્લે - છેલ્લે શિલ્પા શેટ્ટી તથા તેમના પતિ રાજ કુન્દ્રાનું નામ પણ ઉછળતાં શિલ્પા હાલ મુશ્કેલીમાં છે અને આ વખતના જન્મ દિવસે શિલ્પાને શુભેચ્છાઓની સૌથી વધુ જરૂર છે .